Pozdravljen,

danes bo tvoja naloga naslednja: prebral boš, kaj pride v poštev za ocenjevanje znanja, izpolnil boš preglednico in načrt učenja. Imaš tudi povezavo do berila. Začel se boš učiti in pripravljati na ocenjevanje, ki bo konec meseca maja. Pridevnik – vrste pridevnikov se bomo še učili v tem tednu. Ko boš izpolnil načrt učenja, mi ga pošlji.

 OCENJEVANJE KNJIŽEVNIH TEM PRI SLJ V ČASU IZOBRAŽEVANJA NA DALJAVO - 6. r

Učenci 6. r boste pri predmetu SLJ **ustno** ocenjevani iz doseganja standardov znanja pri naslednjih vsebinah:

KNJIŽEVNOST:

* književne zvrsti: pripovedništvo, pesništvo, dramatika,
* slogovna sredstva: ponavljanje, poosebitev, rima
* fantastična pripoved, realistična pripoved, pustolovska zgodba, detektivka, kriminalka,
* dramsko besedilo, radijska igra,
* strip
* avtor, književne osebe, književni kraj, književni čas, dogajanje v povezavi z obravnavanimi besedili:
* Ananas
* Junak iz kamnoloma
* Guliver med pritlikavci in velikani
* Stopinje v zraku
* S. Zajc: Raglja in ribič
* Boris A. Novak: Človek, Prebesedimo
* Naočnik in Očalnik

JEZIK:

* premi in odvisni govor
* velika in mala začetnica
* besedne vrste:
* samostalnik (osnova, končnica, spol, število, sklon)
* pridevnik (vrsta, stopnjevanje)
* glagol (oseba, število, čas; neosebna gl. oblika, nedoločnik, namenilnik)
* osebni zaimek (oseba, število, sklon, nanašalnica)
* števnik (vrsta, zapis z besedo)

**KRITERIJI USPEŠNOSTI**

**V spodnji tabeli so zbrani kriteriji uspešnosti, s katerimi boš preveril svoje znanje, pomagali pa ti boo tudi pri načrtovanju učenja.** H kriterijem znanja vstavi ustrezni simbol oz. opisno oceni svoje znanje z dobro znam/ delno znam/ ne znam.

Z lojtro in zeleno barvo so označeni minimalni kriteriji, ki zadostujejo za zadostno oceno.

Z zvezdico oz. modro barvo so označeni zahtevnejši kriteriji (za oceno 4 ali 5).

Da sem pri slovenščini uspešen, vem, saj (vstavi ustrezen simbol).

|  |  |
| --- | --- |
| KRITERIJ USPEŠNOSTI |  Happy Sad Neutral Faces Stock Vectors, Images & Vector Art ... |
| KNJIŽEVNOST: |  |
| #Prepoznam, ali je književno besedilo pripovedno, izpovedno ali dramsko. |  |
| Znam pojasniti, zakaj je književno besedilo pripovedno, izpovedno ali dramsko. |  |
| #V besedilu prepoznam slogovno sredstvo ponavljanje. |  |
| V besedilu prepoznam slogovno sredstvo poosebitev. |  |
| \*Znam pojasniti, zakaj je neki del besedila poosebitev. |  |
| #V besedilu najdem rime. |  |
| Znam pojasniti, zakaj je del besedila rima. |  |
| #Znam tvoriti rimo na dano besedo. |  |
| #Prepoznam realistično in fantastično pripoved. |  |
| Znam pojasniti, zakaj je pripoved realistična oz. fantastična. |  |
| Prepoznam pustolovsko zgodbo ali detektivsko zgodbo (kriminalko) |  |
| Znam pojasniti, zakaj je zgodba pustolovska oz. zakaj je detektivka. |  |
| Znam navesti avtorja, povedati o književnih osebah, književnem času in kraju ter o dogajanju v odlomku Junak iz kamnoloma. |  |
| #Znam navesti avtorja, povedati o književnih osebah, književnem času in kraju ter o dogajanju v odlomku Ananas. |  |
| #Znam navesti avtorja, povedati o književnih osebah, književnem času in kraju ter o dogajanju v odlomku Guliver med pritlikavci. |  |
| Znam navesti avtorja, povedati o književnih osebah, književnem času in kraju ter o dogajanju v odlomku Gusarji. |  |
| Znam navesti avtorja, povedati o književnih osebah, književnem času in kraju ter o dogajanju v odlomku Naočnik in Očalnik. |  |
| #Znam navesti avtorja in povedati o vsebini pesmi Raglja in ribič. |  |
| \*Znam pojasniti razloge za dejanja književnih oseb ter posledice njihovih dejanj v obravnavanih besedilih. |  |
| \*Znam utemeljiti svoje trditve v zvezi z vsebino obravnavanih odlomkov. |  |
| \* Znam povezati vsebine oz. teme odlomkov z resničnim življenjem oz. svojimi izkušnjami. |  |
|  |  |
| JEZIK: |  |
| # V besedilu prepoznam premi govor.  |  |
| # Znam poimenovati dele premega govora. |  |
| \*Pravilno uporabljam ločila in veliko začetnico v premem govoru (s spremnim stavkom pred dobesednim navedkom ali za njim). |  |
| V napačnem zapisu premega govora poiščem napake in jih odpravim. |  |
| Pojasnim, kaj je odvisni govor.  |  |
| \*Premi govor pretvarjam v odvisnega in narobe – odvisni govor v premega; pri tem upoštevam pravila. |  |
| # Znam pisati začetek povedi z veliko začetnico. |  |
|  # Pravilno pišem eno- in večbesedna lastna imena bitij. |  |
| # Pravilno pišem eno- in večbesedna zemljepisna lastna imena. |  |
| # Pravilno pišem eno- in večbesedna stvarna lastna imena. |  |
| **#**Pravilno pišem svojilne pridevnike, izpeljane iz lastnih imen. |  |
| \*Pravilno pišem vrstne pridevnike iz zemljepisnih lastnih imen. |  |
| #Pravilno pišem imena dni in mesecev. |  |
| #Pravilno pišem imena praznikov. |  |
| #Pravilno pišem imena jezikov. |  |
| Prepoznam napačno rabo velike oz. male začetnice. |  |
| \*Svoje popravke znam utemeljiti.  |  |
| #V besedilu najdem samostalnike. |  |
| Samostalniku znam določiti osnovo in končnico. |  |
| \*Prepoznam tudi ničto končnico. |  |
| #Samostalnikom znam določiti spol. |  |
| #Samostalnikom znam določiti število. |  |
| \*Vem, kaj so edninski samostalniki, in jih znam poiskati v besedilu. |  |
| \*Vem, kaj so množinski samostalniki, in jih znam poiskati v besedilu. |  |
| # Po vrsti znam našteti vseh šest slovenskih sklonov. |  |
| #Poznam vprašalnice za sklone. |  |
| S pomočjo vprašalnic lahko sklanjam kateri koli slovenski samostalnik (v ednini). |  |
| Samostalnik znam postaviti v zahtevani sklon. |  |
| \*Znam se vprašati po samostalniku iz besedila in mu določiti sklon. |  |
| #V besedilu samostojno poiščem pridevnike. |  |
| #Pridevnike razvrstim na lastnostne, vrstne in svojilne ter \*znam utemeljiti svojo razvrstitev. |  |
| Razložim, kaj je stopnjevanje pridevnikov, in to ponazorim z ustreznim primerom.  |  |
| # Znam poimenovati stopnje pridevnikov. |  |
| # Vem, katere pridevnike lahko stopnjujem in katerih ne. |  |
| \* Pravilno stopnjujem kateri koli lastnostni pridevnik; pri tem upoštevam, da obstajata dva načina stopnjevanja – znam izbrati pravega. |  |
| #V besedilu poiščem vse glagole. |  |
| #Vem, da je nikalnica del glagola. |  |
| #Vem, da so besedice si/se del glagola.  |  |
| # Glagolu znam določiti osebo. |  |
| Glagol postavim v zahtevano osebo. |  |
| # Glagolu znam določiti število. |  |
| Glagol postavim v zahtevano število. |  |
| # Glagolu znam določiti čas. |  |
| Glagol postavim v zahtevan čas. |  |
| #Vem, da je glagol v pretekliku in prihodnjiku sestavljen iz glagola biti in deležnika na -l. |  |
| Pojasnim, kaj je neosebna glagolska oblika, utemeljim povedano z ustreznim primerom.  |  |
| Iz osebne glagolske oblike znam tvoriti nedoločnik (npr. delam – delati).  |  |
| #V besedilu poiščem neosebno glagolsko obliko in\*jo znam poimenovati. |  |
| # Znam pravilno uporabljati nedoločnik. |  |
| # Znam pravilno uporabljati namenilnik. |  |
| \*Vem, kateri glagoli stoji ob nedoločniku. |  |
| \*Znam pojasniti, kateri glagoli so pred namenilnikom. |  |
| # V besedilu prepoznam osebne zaimke. |  |
| # Poiščem besedo ali besedno zvezo, namesto katere stoji osebni zaimek. |  |
| Osebnemu zaimku določim osebo in število. |  |
| \*Po osebnem zaimku v besedilu se znam vprašati in mu določiti sklon. |  |
| \*Osebni zaimek postavim v zahtevani sklon. |  |
| # V besedilu prepoznam vse števnike.  |  |
| #Vem, kateri števniki so glavni in kateri vrstilni. |  |
| #Z besedo in števko znam zapisati glavne in vrstilne števnike do 100.  |  |
| Z besedo znam zapisati glavne in vrstilne števnike, večje od 100. |  |

**KNJIŽEVNOST**

**fantastičen - d*omišljijski, sanjarski***

**Fantastična pripoved je pripoved, v kateri se prepletata fantazija in domišljija. Zanjo so značilni: fantastična oseba, čarobni predmet, neresnično/nestvarno dogajanje in nestvarni prostor.**

[**Realistična pripoved**](https://sl.wikipedia.org/w/index.php?title=Realisti%C4%8Dna_pripoved&action=edit&redlink=1) je vrsta pripovedi v kateri prevladujejo dejstva in stvarni podatki iz realnega življenja

**DOSTOP DO BERILA:** <https://ucimte.com/?q=ucbenik/1000195>

**MOJ NAČRT UČENJA**

**S pomočjo kriterijev uspešnosti boš načrtoval svoje učenje.**

**MOJ NAČRT UČENJA**

**IME IN PRIIMEK: \_\_\_\_\_\_\_\_\_\_\_\_\_\_\_**

1. Katere kriterije želim/zmorem doseči (označi)?
2. minimalne
3. osnovne
4. zahtevnejše

1. Izpiši tiste kriterije, pri katerih imaš največ težav:

PRI KNJIŽEVNOSTI:

-

-

-

PRI JEZIKU:

-

-

-

1. Kje boš poiskal pomoč? (označi)
2. Z razumevanjem nimam težav, učenja se bom lotil samostojno.
3. Za pomoč bom prosil učiteljico.
4. Za pomoč bom prosil sošolca/sošolko.
5. Za pomoč bom prosil starše/znance.